Diari Oficial de la Generalitat Valenciana


Sumari del DOGV 3770, del 13-06-2000 (2000/4777)

Informació pública de la publicació de les bases provisionals de la zona de concentració parcel·lària de La Cañada de Arriba a Jarafuel (València).
---------------------------------------------------------------------------------------------------------------------------------------------------

### Dades del document

Número de DOGV
:   3770

Data del DOGV
:   13-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4777


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Informació pública de la publicació de les bases provisionals de la zona de concentració parcel·lària de La Cañada de Arriba a Jarafuel (València). [2000/Q4777]
  
Es posa en coneixement dels interessats en la concentració parcel·lària de la zona La Cañada de Arriba a Jarafuel (València), declarada d'utilitat pública i execució urgent mitjançant el Decret 93/1995, de 16 de maig, del Govern Valencià (DOGV número 2.525, de 8 de juny de 1995), que la comissió local d'aquesta concentració ha aprovat, amb data 11 d'abril de 2000, les bases provisionals de la concentració, les quals s'exposaran al públic a l'Ajuntament de Jarafuel (València) durant el termini d'un mes, comptador des de l'endemà de l'última inserció d'aquest avís, que es publicarà una sola vegada en el Diari Oficial de la Generalitat Valenciana i, durant tres dies, al tauler d'anuncis de l'ajuntament.
  
Se cita tots els propietaris i, especialment, els que tinguen el seu dret inscrit en el Registre de la Propietat, i les persones que en seran afectades, perquè, dins del termini i si aprecien contradicció entre el contingut dels assentaments del Registre que els afecten i les atribucions de propietat o altres drets provisionalment realitzats com a conseqüència de la investigació de la propietat realitzada, hi puguen formular al·legacions davant la comissió local aportant certificació registral dels assentaments contradictoris i, si escau, els documents que acrediten el contradictor com a drethavent dels titulars inscrits, i se'ls notifica que si no ho fan dins d'aquell termini, es declararà el domini de les parcel·les, els seus gravàmens i les situacions jurídiques que n'hi haja, en la forma amb què es publiquen, a l'efecte de la inscripció en el Registre de la Propietat.
  
Es requereix els propietaris, arrendataris, parcers i, en general, els cultivadors i titulars de qualsevol dret que encara no hagen formulat la declaració oportuna perquè, dins del termini expressat, presenten davant la comissió local els títols escrits en què funden el seu dret i declaren, en tot cas, els gravàmens i les situacions jurídiques que afecten les seues finques o drets.
  
S'adverteix que les finques el propietari de les quals no aparega en aquest període seran considerades de propietari desconegut i s'hi donarà la destinació prevista en la Llei de Reforma i Desenvolupament Agrari. Igualment, s'adverteix que la falsedat de les declaracions donarà lloc, amb independència de les sancions penals, a la responsabilitat per danys i perjudicis que es deriven d'aquesta falsedat o omissió.
  
Els treballs de concentració afectaran les parcel·les compreses en el perímetre format, en principi, per la part del terme municipal de Jarafuel i Zarra, delimitat de la manera següent:
  
- Nord: partint dels encontorns del quilòmetre 1,5 de la carretera de Jarafuel a Carcelén, continuant per les faldes d'El Puntal de la Cruz i d'El Puntal del Conejo, vorejant La Cañadilla i seguint per les faldes d'El Quemado, El Collado de las Minas i El Cerro de los Tres Mojones fins a La Cañada de las Canalizas i el camí d'El Mojón.
  
- Oest: el camí d'El Mojón.
  
- Sud: des del camí d'El Mojón, per les faldes de les muntanyes d'El Pico Colorado, la lloma de Los Cerricos, fins a la carretera esmentada de Jarafuel a Carcelén entre els quilòmetres 6 i 4, per continuar per les faldes de Las Atalayas fins a El Hondón.
  
- Est: partint de El Hondón, vorejant el barranc aproximadament en les direccions que determinen la casa de Vicentón amb la de La Perdiz i Casas Nuevas, fins al punt de partida en el quilòmetre 1,5 de la carretera de Jarafuel a Carcelén.
  
Aquest perímetre pot quedar en definitiva modificat d'acord amb allò establit en l'article 172 de la Llei de Reforma i Desenvolupament Agrari, de 12 de gener de 1973.
  
Els documents que s'exposen i que poden ser examinats pels interessats en el local esmentat durant el termini expressat són:
  
1. Memòria i annexos de les bases provisionals:
  
Annex 1. Relació de parcel·les proposades d'exclusió de concentració parcel·lària.
  
Annex 2. Relació de parcel·les a cavall i de la perifèria incloses en la concentració.
  
Annex 3. Classificació de terres i coeficients de compensació.
  
Annex 4. Relació de parcel·les que han servit de tipus per fer la classificació de terres.
  
Annex 5. Relació de propietaris.
  
Annex 6. Relació de gravàmens i altres situacions jurídiques que n'impliquen possessió.
  
Annex 7. Relació de gravàmens i altres situacions jurídiques que no n'impliquen possessió.
  
Annex 8. Béns de domini públic. Certificats d'organismes oficials.
  
Annex 9. Decret i acta de constitució de la comissió local i junta de classificació.
  
Annex 10. Col·lecció de tots els butlletins individuals de la propietat.
  
Annex 11. Gamma de colors.
  
2. Joc de plànols parcel·laris amb la classificació de terres.
  
Contra les bases provisionals de la concentració es poden presentar al·legacions durant el termini mencionat d'un mes.